Enota za analizo tveganja (RAU) je pripravila 80 (20) strateških poročil, vključno s 3 rednimi letnimi poročili, 2 letnima poročiloma nove vrste, 6 prilagojenimi poročili, 9 četrtletnimi poročili z novostmi v zvezi s položajem in analizo položaja v državah članicah in izbranih regijah, ki mejijo na EU, 60 strateškimi poročili o spremljanju.

482 (469) analitičnih izdelkov v podporo načrtovanju, izvajanju in ocenjevanju skupnih operacij; 54 (112) poročil drugih vrst, vključno s predstavitvami za upravo Agencije, Komisijo EU in druge; objava 7 (6) strateških poročil za splošno javnost na spletni strani Agencije.

Začela se je širitev posodobljenega skupnega integriranega modela analize tveganja (CIRAM v 2.0) s prevodi v izbrane jezike EU. Organizirani so bili 4 (4) redni sestanki mreže za analizo tveganja Frontex, 5 sestankov nove specialistične mreže z državami članicami o ponarejanju dokumentov v EU, 2 (2) sestanka v zvezi s taktično analizo tveganja, 6 (5) regionalnih strokovnih srečanj/konferenc in 3 regionalne tehnične delavnice.

V skladu z nalogami enote za analizo tveganja v sistemu EUROSUR so bile v letu 2012 v okviru skupine uporabnikov za raven analize izvedene spodaj naštete naloge, o njih pa se je po potrebi obvestilo države članice in se z njimi posvetovalo: v okviru ravni analize CPIP/ESP: podajanje vsebine (281 proizvodov leta 2012), pripravljalno delo za osnovne storitve in analitična orodja; razvoj koncepta za metode za pripisovanje stopenj učinka.

Oddelek za skupne operacije (JOU) je organiziral 17 (19) skupnih operacij, 12 (14) poskusnih projektov, 10 (15) konferenc in 25 sestankov. Poleg tega je bilo v 39 (42) skupnih operacijah, ki jih je usklajeval Frontex, vrnjenih 2 110 (2 059) ljudi. V vseh skupnih operacijah je bilo izvedenih skupno 3 503 (7 754) operativnih dni; število izvedenih operativnih delovnih dni na osebo je znašalo 117 114 (105 038) dni.

Situacijski center Agencije (FSC) je pripravil 2 169 (1 900) poročil o stanju, 31 poročil o resnih incidentih, 27 krakih poročil o novih dogodkih, 13 (11) poročil za ozaveščanje o misijah, na spletni portal FOOS naložil 145 opozoril v zvezi z dokumenti in v EUROSUR 2 130 elementov. Dnevno glasilo je bilo posredovano na 241 (400) uporabniških računov; na dnevna poročila o stanju in operativne predstavitve se je sklicevalo 308 medijskih prispevkov. Situacijski center Agencije je kot enotna kontaktna točka upravljal več kot 24 000 (24 000) pošiljk korespondence; okrepil je Frontex-One-Stop-Shop (FOSS) kot glavno platformo za izmenjavo informacij med Frontexom in zunanjimi partnerji, kjer je naloženih več kot 6 000 dokumentov. Situacijski center Agencije je prek aplikacije za poročanje o skupnih operacijah (JORA) prejel približno 30 000 obvestil o incidentih in zagotovil usposabljanje JORA 500 uradnikom Frontex ter držav članic in pridruženih schengenskih držav.

Enota za usposabljanje (TRU) je v okviru 3 programov, ki zajemajo 19 (20) projektov, organizirala 207 (223) dejavnosti usposabljanja z 2 980 (3 490) udeleženci (strokovnjaki za usposabljanje, tečajniki itd.); zainteresirane strani so v dejavnosti usposabljanja skupaj vložile 13 300 (12 947) delovnih dni na osebo. V okviru izobraževanja v zvezi s poklicno potjo mejnih policistov je Frontex zaključil razvoj sektorskega okvira kvalifikacij (SQF) za varovanje meje. To je splošen okvir za izobraževanje in usposabljanje mejnih policistov, ki se osredotoča zlasti na vključevanje načel temeljnih pravic. Sektorski okvir kvalifikacij upošteva izobraževalne standarde, ki so bili določeni na ravni EU v okviru københavnskega in bolonjskega procesa.

Enota za združene vire (PRU) – njena zmogljivost odzivanja se je bistveno okrepila z vzpostavitvijo in upravljanjem novo vzpostavljenih združenj skupin Evropskih mejnih policistov (EBGT) in tehnične opreme, ki se ju razporedi med skupnimi operacijami, poskusnimi projekti in hitrimi posredovanji. Enota za združene vire je izvedla 7 (6) projektov za izboljšanje splošne uspešnosti operacij Frontexa. V okviru svojih projektov je enota organizirala 11 prireditev, na katerih je sodelovalo 295 udeležencev iz držav članic. Zainteresirane strani so v dejavnosti enote skupaj vložile približno 551 delovnih dni na osebo.

Enota za raziskave in razvoj (RDU) je organizirala 39 (34) sestankov za 1 020 udeležencev iz držav članic, pridruženih schengenskih držav, institucij EU, medvladnih in mednarodnih organizacij, akademij, raziskovalnih inštitutov in panoge. Uslužbenci so sodelovali na približno 100 (130) notranjih in zunanjih prireditvah. Enota je pripravila različne dokumente, poročila in študije: dve dobri praksi, troje smernic, študijo, analizo stroškov in koristi ter tehnično poročilo in jih posredovala zainteresiranim stranem.

Partnerstvo in sodelovanje s tretjimi državami: leta 2012 sta bila sklenjena 2 (2) delovna dogovora z nigerijskim uradom za priseljevanje in armenskim svetom za nacionalno varnost, s čimer se je skupno število delovnih dogovorov povečalo na 18 (16). Z Ministrstvom za zunanje zadeve Republike Turčije je bil podpisan memorandum o soglasju. V okviru zadevnih delovnih dogovorov se je dodatno okrepilo operativno sodelovanje med Agencijo in organi tretjih držav pri zadevah, povezanih z varnostjo/upravljanjem meja, z namenom dodatnega oblikovanja vzajemno koristnih in trajnostnih partnerstev. Zlasti na področju izmenjave informacij, usposabljanja in skupnih operativnih dejavnosti so bili doseženi oprijemljivi rezultati.

Sodelovanje z organi EU in mednarodnimi organizacijami: leta 2012 sta bila podpisana dva delovna dogovora z Uradom Združenih narodov za droge in kriminal (UNODC) in Evropskim azilnim podpornim uradom (EASO), s čimer se je skupno število delovnih dogovorov povečalo na 12 (10). Na področju sodelovanja med agencijami je Frontex leta 2012 predsedoval kontaktni skupini agencij na področju pravosodja in notranjih zadev (PNZ) EU, katere cilj je spodbujanje sodelovanja in ustvarjanje sinergij med različnimi agencijami PNZ. V tem okviru je Frontex organiziral številna strokovna srečanja, strokovno konferenco o varstvu podatkov in letno srečanje vodij agencij PNZ. Izvedene so bile tudi različne dejavnosti za izvajanje skupne izjave agencij v zvezi s trgovino z ljudmi.